**ZMLUVA O DIELO CRZ: xxx/2022/LSR**

uzatvorená podľa § 536 a nasl. Obchodného zákonníka v platnom znení, zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov, zák.č. 18/1996 Z.z. o cenách v znení neskorších predpisov, zák. č. 50/1976 Z.z. o územnom plánovaní a stavebnom poriadku (Stavebný zákon) v znení neskorších predpisov.

**Zmluvné strany**

Objednávateľ **LESY Slovenskej republiky, štátny podnik**

ZastúpenieIng. Ján Marhefka, generálny riaditeľ

Sídlo Námestie SNP 8, 975 66 Banská Bystrica

Bankové spojenieVÚB, a.s., pobočka Banská Bystrica

IBAN SK77 0200 0000 0000 0680 6312

IČO 36038351
IČ DPH SK 2020087982

DIČ 2020087982
Zapísaný v obchodnom registri Okresného súdu v B. Bystrici dňa 29.10.1999, odd. Pš, vložka č. 155/S

(ďalej len „**objednávateľ**“)

Zhotoviteľ

Zastúpenie

Sídlo

Bankové spojenie

IBAN

IČO

IČ DPH

Zapísaná v Obchodnom registri Okresného súdu .............

(ďalej len „**zhotoviteľ**“)

**Článok I.**

**Predmet zmluvy**

1. Zhotoviteľ sa zaväzuje vyhotoviť dielo za podmienok stanovených v tejto zmluve a objednávateľ sa zaväzuje za riadne vykonané dielo zaplatiť cenu diela.
2. Predmetom zmluvy je **oprava balkóna objektu Lesníckeho a drevárskeho múzea, Námestie SNP 23/35 vo Zvolene** (ďalej len „dielo“).
3. Špecifikácia predmetu diela :
* očistenie od hrubých nečistôt, depozitov a deštruovanej hmoty mechanickým spôsobom
* spevnenie kamennej hmoty zábradlia a penetrovanie očistenej plochy dosky balkóna
* realizácia vysprávok poškodených častí zábradlia minerálnym kompozitom
* realizácia vysprávok poškodených častí dosky balkóna
* oprava poškodených omietkových vrstiev súvisiacich s balkónom
* realizácia vodoizolačnej fólie Fatrafol min. hrúbka 1 mm s oplechovaním odtokových hrán pozinkovaným plechom s farebnou úpravou
* farebná úprava opravovaných častí zábradlia, dosky balkóna a súvisiacich plôch fasád
* hydrofobizačná úprava kamenných častí zábradlia
* dokumentácia vykonaných prác
* lešenie
* rošt pochôdzny

**Článok II.**

**Realizácia diela**

1. Zmluvné strany si dohodli nasledovné termíny:
	* 1. začiatok prác: od dňa nadobudnutia účinnosti zmluvy
		2. ukončenie prác: **do 8 týždňov** odo dňa nadobudnutia účinnosti zmluvy
2. Uvedené termíny sú najneskoršie prípustné.
3. Zmluvné termíny sú neprekročiteľné s výnimkou:
	1. neočakávaných prírodných a živelných katastrof,
	2. v prípade zmien a rozsahu prác podľa pokynov objednávateľa,
	3. vydania príkazov alebo zákazov vládnych alebo miestnych správnych orgánov, ak neboli vyvolané situáciou u zhotoviteľa,
4. Predĺženie lehoty plnenia sa určí podľa dĺžky preukázaného zdržania na základe vzájomnej dohody oboch zmluvných strán formou dodatku k zmluve.

**Článok III.**

**Odmena a jej splatnosť**

1. Zmluvná cena diela je stanovená dohodou na základe realizovaného elektronického verejného obstarávania a zápisu z vyhodnotenia ponúk (zákazky s nízkou hodnotou v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení) vo výške:

**..................... eur bez DPH**

**slovom: ......................................................**

1. Cena diela je stanovená ako cena pevná a nemenná. Zhotoviteľ nemá právo požadovať preddavok na cenu diela.
2. Prípadná cena prác naviac bude riešená dodatkom k zmluve len po vzájomnom súhlase zmluvných strán.
3. Cena diela vo výške 100% bude vyplatená zhotoviteľovi prevodom na účet najneskôr **do 14 dní** od prevzatia diela objednávateľom bez vád a nedorobkov a v prípade prevzatia diela s drobnými vadami a nedorobkami, ktoré nebránia užívaniu, bude 70% ceny diela vyplatených do 14 dni od prevzatia a 30% do 14 dní od odstránenia vád a nedorobkov.
4. Zhotoviteľ musí svoje práce a spotrebovaný materiál vyúčtovať overiteľným a preukázateľným spôsobom.

**Článok IV.**

**Podmienky vykonania diela**

1. Zhotoviteľ je povinný vykonať dielo na svoj náklad a vlastné nebezpečie v dohodnutej dobe. Zhotoviteľ preberá všetky záväzky za kvalitu svojej práce, pričom je povinný rešpektovať všeobecne platné právne predpisy. Zhotoviteľ zodpovedá aj za práce a plnenia vykonané inými poverenými osobami.
2. Objednávateľ a zhotoviteľ majú právo zvolať kontrolné dni.

**Článok V.**

**Odovzdanie predmetu diela**

1. Zhotoviteľ písomne vyzve objednávateľa k preberaciemu a odovzdávaciemu konaniu 5 dní pred odovzdaním diela.
2. Dielo sa považuje za splnené jeho včasným a riadnym ukončením. Dielo bude zhotoviteľom odovzdané a objednávateľom prevzaté na základe písomného protokolárneho zápisu o odovzdaní a prevzatí diela, a to aj v prípade, že v zápise o odovzdaní a prevzatí budú uvedené drobné vady a nedorobky, ktoré nebránia v plynulom (riadnom) užívaní diela. Tieto zjavné drobné vady a nedorobky musia byť uvedené v zápise so stanovením termínu ich bezplatného odstránenia.
3. Záverečná dokumentácia bude zhotoviteľom odovzdaná objednávateľovi v termíne do 60 dní od preberacieho konania ukončeného diela.

**Článok VI.**

**Zodpovednosť za vady, záruky**

1. Zhotoviteľom poskytnutá záručná doba na realizované práce v súlade s predmetom zmluvy je **60 mesiacov** odo dňa prevzatia diela bez vád, v prípade prevzatia s drobnými vadami, záruka začína plynúť od odstránenia drobných vád a nedorobkov. Záruka sa nevzťahuje na poškodenia spôsobené a zavinené cudzími osobami po odovzdaní diela.
2. Zhotoviteľ zodpovedá za vady, ktoré má dielo v čase jeho odovzdania objednávateľovi ako aj za vady, ktoré vzniknú na diele počas záručnej doby, ak neboli spôsobené cudzími osobami.
3. Zhotoviteľ je povinný bezplatne odstrániť vady do 10 dní od uplatnenia oprávnenej písomnej reklamácie objednávateľom.

**Článok VII.**

**Sankcie**

1. Ak zhotoviteľ nedodrží termín ukončenia predmetu zmluvy, je povinný zaplatiť objednávateľovi zmluvnú pokutu vo výške **0,05%** z ceny diela za každý deň omeškania. Za ukončenie predmetu zmluvy sa považuje deň prevzatia diela bez vád a nedorobkov alebo prevzatia s vadami a nedorobkami, ktoré nebránia užívaniu.
2. V prípade, že objednávateľ nedodrží termíny splatnosti podľa Čl. III tejto zmluvy, je povinný zaplatiť zhotoviteľovi úrok z omeškania vo výške **0,05 %** z nezaplatenej ceny diela za každý deň omeškania.
3. V prípade, že zhotoviteľ nedodrží termín na odstránenie drobných vád a nedorobkov uvedený v preberacom protokole v prípade prevzatia s vadami a nedorobkami ktoré nebránia užívaniu, je povinný objednávateľovi zaplatiť zmluvnú pokutu vo výške **20,00** **€** za každý deň omeškania. Takto dojednaná výška zmluvnej pokuty platí aj pre prípady nedodržania termínu pre odstránení vád v reklamačnom konaní.
4. Popri zmluvnej pokute má objednávateľ nárok požadovať aj náhradu škody vo výške prevyšujúcej zmluvnú pokutu.

**Článok VIII.**

**Záverečné ustanovenia**

1. Práva a povinnosti, ktoré neboli upravené touto zmluvou, sa riadia príslušnými ustanoveniami Obchodného zákonníka.
2. Zmeny a doplnky k tejto zmluve je možné robiť len v písomnej forme, a budú platné po podpise zástupcov oboch zmluvných strán.
3. Táto zmluva je vyhotovená v piatich rovnopisoch, z ktorých každý má platnosť originálu. Objednávateľ obdrží štyri rovnopisy a zhotoviteľ jeden rovnopis rovnakej platnosti a záväznosti.
4. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.

V ................, dňa .................. V ......................, dňa.........................

................................................. ..............................................................

 Ing Ján Marhefka

 generálny riaditeľ

 zhotoviteľ